Exqrch/javanese-Komodo-pixelgpt huggingface dataset:
Nanging untungé Charles VI Fleury duwé tekad kanggo mbatesi lingkup perang, lan ing wulan Oktober 1735 panjenengané diwenèhi wiwitaning prastawa damai kanggo Kaisar
Kauripan pribadi lan tilar donyane
Sasuwéné 20 taun kang pungkasan saka uripé, Eugene duwé gayutan karo salah sijining wanita kang jenengé, Eleonora Batthyány
Akèh saka kenalan panjenengané kabèh tetep spekulatif (Eugene ora naté nyebutaké panjenengané ing saben-saben surat-suraté nalika panjenengané isih urip), lan ora ana tanda gayutan sèksual, sanadyan panjenengané kabèh urip kanthi pisah diplomat asing yakin manawa Eleonora gundiké
Eugene lan Eleonora ya iku kanca konstan, ketemuan kanggo mangan wengi, resepsi lan main kertu mèh pendak dina tekan tilar donyané
Kanca-kanca liyané Eugene kaya ta duta kepausan, Silvio Domenico Passionei, kang kaya kulawarga isih ora cukup
Ponakan siji-sijiné kang isih urip, Emmanuel, putra seduluré Louis Thomas, Eugene ngatur prastawa nikahané karo salah sijining putri Pangeran Liechenstein, nanging Emmanuel tilar donya amarga cacar ing taun 1729
Kanthi tilar donyané putra Emmanuel taun 1734, ora ana kerabat cedhak lanang kang éntuk warisan gelaré
Amarga iku sadulur cedaké ya iku salah sijining putri kang nikah karo Louis Thomas, Putri Anna Maria Victoria saking Savoia, kang ora naté ketemu karo Eugene, lan mung berita èlèk kang dirungokaké tumrap panjenengané, panjenengané ora duwé usaha kanggo nglakoni apa-apa
Eugene bali ing Wina saka Perang Suksesi Polen ing wulan Oktober 1735, kesel lan lemes; nalika Maria Theresa lan Francis Stephen nikah ing wulan Fèbruari 1736 Eugene lara lan ora bisa teka
Sawisé main kertu ing papan Pangeran Wanita Batthyány ing wektu soré tanggal 20 April panjenengané bali ing griyané ing Stadtpalais
Nalika pelayané nyoba nangekaké ing wektu ésuk, tanggal 21 April 1736, Pangeran Eugene tinemu tilar donya sawisé keselek ing tenggorokane, kemungkinan kena lelara Radang paru-paru
Ati Eugene dikubur bareng kulawargané ing Turin.
Jenazahé digawa kanthi perjalanan kang suwé menyang Katedral Santo Stephanus, ing kunu panjenengané dikubur ing njero "Kreuzkapelle"
Opah Eugene amarga kamenangané, bagiané saka rampasan, pendapatané saka biara ing Savoy, lan penghasilan tetepé saka kantor-kantor Imperial lan gubernur, nggawé panjenengané bisa mènèhi kontribusi lanskap arsitèktur barok
Eugene ngentèkaké sapérangan gedhé uripé ing Wina ing Pura Mangsa Rendengé, Stadtpalais, kang diyasa déning Johann Bernhard Fischer von Erlach
Pura mau minangka papan resmi lan griyane, nanging kanthi alesan spekulatif kang njalari gayutan antarané Pangeran lan Fischer mandek sadurungé yasan iku rampung, ora njurung Johann Lukas von Hildebrandt minangka arsitek mligi
Eugene kang kapisan nggunakaké Hildebrandt kanggo ngrampungaké Stadtpalais sadurungé mrintahaké panjenengané kanggo nyiapaké rencana pura ing pulau Danubia ing Ráckeve
Wiwit taun 1701 gedung iki mbutuhaké wektu 20 taun kanggo ngrampungaké, nanging, mungkin amarga pemberontakan Rákóczi, Pangeran kethok mung nekani panjenengané pisan-sawisé prastawa pengepungan Belgrade ing taun 1717
Napoleon I mbiji Eugene minangka salah siji saka pitu komandan kang élok ing sajarah
Sanadyan salanjuté para kritikus militèr ora setuju kanthi biji iku, Eugene bisa diarani jenderal gedhé dhéwé Ostenrik
Panjenengané dudu salah sijining inovator militèr, nanging panjenengané nduwénèni bakat kanggo nggawé sistem kerja kang apik
Panjenengané pinter minangka panyelenggara, strategi dln taktik, percaya keunggulan paparangan lan kemampuané kanggo ngrebut ing wektu kang pas kanggo nggawé serangan kanthi sukses
"Babagan kang wigati." kang ditulisaké déning Maurice de Saxe ing njero "Reveries"é, ya iku kanggo ndeleng kesempatan lan ngerteni piyé cara migunakaké
Pangeran Eugene duwé kualitas mau luwih-luwih ing seni perang lan kang wong kang paling dhuwur pikirané utawa jenius." Fluiditas iki ya iku kunci menangé perang ing Italia lan perang nglawan Turki
Nanging ing Nagara-nagara ngsior, luwih-luwih sawisé paprangan Oudenarde ing taun 1708, Eugene, kaya seduluré Louis saka Baden, luwih main aman lan nggawé strategi kanthi konservatif ngepunga lan nahan ing jalur pasokan
Sawisé upaya ing Toulon taun 1707, panjenengané uga dadi waspada kanthi gabungan/operasi laut
Déning sajarawan Derek McKay, kritik mligi minangka salah sijining jenderal ing njero warisané ya iku-panjenengané ora ninggal sekolah perwira utawa bala kang bisa duwé fungsi tanpa panjenengané
Albert Hofmann Albert Hofmann (#ALIH) punika satunggiling kimiawan Switserlan ingkang misuwur amargi pamanggihan asem lisergat dietilamid
Hofmann nyerat langkung saking 100 karya èlmiah lan sapérangan buku, kalebet "LSD: Mein Sorgentkind" (1979)
Hofmann sinau kimia ing Univèrsitas Zürich
Minat mliginipun inggih punika kimia tetaneman lan kéwan, lan panjenenganipun nyinaoni struktur kimia ing dat umum kéwan kitin
Hofmann nyambut damel ing Dhépartemèn Kimia Farmasi Laboratorium Sandoz (sapuniki Novartis), Basel
5 taun sasampunipun sintèsis sepindhahipun, kanthi boten sengaja panjenenganipun manggihaken èfèk psikedelik asem lisergat dietilamida, sasampunipun nyerep sapérangan pérangan lumantar pucuk drijinipun nalika tanggal 16 April 1943
3 dinten salajengipun, kanthi sengaja panjenenganipun ngunjuk 250 mikrogram asem lisergat dietilamida, lan ngalami sapérangan èfèk kiyat
Puniki dipunirid kaliyan sarangkèn èkspèrimèn dhiri
Panjenenganipun kaping senpindhah nyerat èkspèrimèn kasebat nalika tanggal 22 April ing taun puniku ugi
Panjenenganipun dados dhirèktur Dhépartemèn Bahan Alam ing Laboratorium Sandoz lan nylidhiki dat halusinogen ingkang kapanggih ing jamur meksiko lan tetaneman sanès ingkang dipun-ginakaken déning sing ndunungi asli
Panalitèn puniki nuju sintèsis psilosibin, agèn aktif kanggé sapérangan jamur psikedelik
Hofmann nyebat asem lisergat dietilamid minangka "obat kanggé jiwa"
Panjenenganipun tilar donya ing griyanipun amargi serangan jantung ing yuswa 102 taun.
Asem lisergat dhiyetilamid Asam lisergat dietilamida (LSD) wujud sawijining narkotika halusinogen
Obat iki asipat psikedelik saka kulawarga ergolina
Ditepungaké déning Sandoz Laboratories (saiki Novartis), kanthi jeneng dagang "Delysid", minangka obat kanthi manéka panggunaan psikiatrik nalika taun 1947, LSD énggal dadi agèn terapi sing katon nimbulaké pangarep-arep gedhé
LSD asipat adiktif (katergantungan) lan toksik (karacunan) lan akèh ditepungi amarga èfèk psikologisé sing njalari katutup/kabukaké mata, karumangsan distorsi wektu, patiné égo lan pagèsèran kognitif sing jero, sarta duwé peran wigati sajeroning kontrabudaya taun 1960
Dhosis tunggal asem lisergat dietilamida kisarané watara 100-500 mikrogram
Gunggung mau mèh padha karo 1/10 massa sakbulir gesik
Réaksi fisik ing LSD manéka variasi lan ora spèsifik
Tandha-tandha kaya mangkéné wis dilapuraké: konstraksi rahim, hipotermia, mriyang, munggahé kadar gula getih, mrinding, paningkatan curah jantung, cengkreman rahang, perspirasi, midriasis (dilatasi pupil), prodhuksi ilu lan lendhir, suhad (rasa ora bisa turu), hiperefleksia, lan tremor
Ana sapérangan indhikasi yèn LSD bisa nimbulaké kaanan fuga disosiatif ing wong-wong sing ngonsumsi sapérangan jinis antidepresan tinentu kaya déné garam litium lan trisiklik.
Plat Lippman Plat Lippman (ꦥ꧀ꦭꦠ꧀ꦭꦶꦥ꧀ꦥ꧀ꦩꦤ꧀) inggih punika piranti kanggé fotografi, nama mau dipunpendhèt saking namanipun Gabriel Lippmann, fisikawan, plat Lippmann inggih punika wujud pisanan saking piranti fotografi ingkang saged medalaken warna
Piranti punika dikembangaken nalika taun 1891
Plat kaca dipunrangkepi kaliyan emulsi pérak ingkang tipis
Sisi ingkang boten wonten rangkepanipun punika ingkang dipunsingkapaken dhateng cahya kaliyan emulsi ingkang wonten gegancengan kaliyan muka ingkang saged ngilo kados merkuri
Cahya ingkang medal dipunngilokaken malih amargi wontenipun interferensi
Kadadosan punika mujudaken gelombang tetep ingkang emulsi dhumateng satengah saking dawanipun gelombang cahya ingkang medal sarta saged nyengkuyung prosès "emulsi fotosensitif"
Perak ingkang sampun dipunparingaken punika lajeng angsal cahya amarga refleksi saking gelombang-gelombang ingkang nambah kathah sarta tambah dawa, gelombang punika saged maringi reaksi warni warna-warna ingkang padhang
Teknik punika mbetahaken piranti ingkang boten sembarangan, boten saged dipunpirsani langsung, amargi pirantinipun mirunggan.
Sorbonne-Universitas Paris Sorbonne ("La Sorbonne") punika gadhah teges ingkang sanès dhumateng para masarakat ngantos pirang-pirang abad laminipun ingkang dipunyasa nalika taun 1257 déning Robert de Sorbon dados salah satunggaling "collège" (kolese) nalika abad pertengahan Universitas Paris
Kolese punika dipuntindas nalika jaman Revolusi Perancis salajengipun dipuntutup nalika taun 1882
pusat studi ngèlmu teologi, nanging asma "Sorbonne" punika dipunagem malih dados tembung ingkang madani Fakultas Teologi Universitas Paris
dipun-ginakaken dados gedung Fakultas ngèlmu Eksakta sarta ngèlmu Sastra
Amargi asma "Sorbonne" dados asma kanggé Universitas Paris, sasampunipun universitas ingkang gadhah sajarah punika dipecah-pecah nalika taun 1970 (dados tigawelas universitas ingkang sanès, tiga saking tigawelas universitas punika taksih nganggé asma Sorbonne inggih punika: Panthéon-Sorbonne, , sarta Sorbonne Université
Rektorat saking 13 universitas punika taksih sami, kantoripun wonten ing Sorbonne.
Mantophasmatidae Mantophasmatidae iku sawijining subordo saka gegremet sajeroning ordo Notoptera
Awalé gegremet-gegremet iki dianggep ordo dhéwé, lan dijenengi Mantophasmatodea, nanging panalitèn sabanjuré nyaranaké yèn gegremet-gegremet iki kalebu sajeroning ordo kang padha kaya déné Grylloblattidae, lan kaloro subordo digabung sajeroning ordo Notoptera
Mantophasmatidae iku subordo gegremet karnivora Afrika kang tinemu nalika taun 2001
Golongan iki awalé ditepungaké minangka sawijining ordo gegremet anyar, nanging dhedhasar bukti paling anyar nuduhaké gegandhèngan adhi golongan karo Grylloblattidae (sadurungé diklasifikasikaké sajeroning ordo Grylloblattodea), Arillo & Engel wis nggabungaké rong golongan mau dadi sak ordo, Notoptera
Ordo iki èndhemik tumrap Afrika Kidul pérangan kulon lan Namibia (Brandberg Massif)
Klasifikasi paling anyar ngakoni akèh genera, kalebu fosil: Sok-sok subfamili lan suku-suku kabèh digedhèkaké kanggo status kulawarga jangkep.
Konferènsi Asia-Afrika Konferènsi Tingkat Tinggi Asia–Afrika (disingkat KTT Asia Afrika utawa KAA; sok-sok uga karan Konferènsi Bandung) iku konferènsi antarané nagara-nagara Asia lan Afrika, sing akèèh-akèhé nembé mardika
KAA diadani déning Indonésia, Myanmar (biyèn Burma), Sri Lanka (biyèn Ceylon), India lan Pakistan lan dikoordinasi déning Mantri Manca Nagara Indonésia Sunario
Patemon iki dumadi tanggal 18 April-24 April 1955, ing Gedung Merdeka, Bandung, Indonésia kanthi tujuan mromosikaké kerja bebarengan babagan ékonomi lan kabudayan Asia-Afrika lan nglawan kolonialisme utawa neokolonialisme Amérikah Sarékat, Uni Sovyèt, utawa nagara imperialis liyané
Konferènsi iki akiré nggawa marang kawanguné Gerakan Non-Blok nalika taun 1961